Úradný vestník L 327 , 30/12/1995 S. 0023 - 0024



PRÍLOHA I Dohoda MEDZI EURÓPSKYM SPOLOČENSTVOM A NÓRSKYM KRÁĽOVSTVOM O VZÁJOMNOM OBCHODE SO SYROM S cieľom podporiť vyvážený rozvoj obchodu s poľnohospodárskymi výrobkami a berúc do úvahy rokovania, ktoré sa uskutočnili s ohľadom na prijatie bilaterálnych koncesií v poľnohospodárstve v nadväznosti na pristúpenie Rakúska, Fínska a Švédska do Európskej únie, Európske spoločenstvá a Nórske kráľovstvo sa dohodli, že uzatvoria novú dohodu s účinnosťou od 1. januára 1995 o vzájomnom obchode so syrom [1]. S ohľadom na spoločný záujem spoločenstva a Nórska doplniť pre spotrebiteľov ponuku domáceho syra typmi dovážaného syra, ustanovenia tejto dohody majú nasledovné znenie: 1. Dovozné clá na ročné množstvá syra, ktoré sú dolu uvedené, nesmú prekročiť nasledovnú úroveň. a) pri dovoze do spoločenstva (okrem Španielska a Portugalska): Syr uvedený v Colnom sadzobníku pod číselným znakom KN 0406 pochádzajúci z Nórska a doprevádzaný schváleným osvedčením [2] | Ročné množstvo t) | Dovozné clo (ECU/100 kg) | Jarlsberg, minimálny obsah tuku v sušine 45 % hmotnosti a obsah sušiny nie menej ako 56 % hmotnosti, ktorý zreje najmenej 3 mesiace:Celý syr okrúhleho tvaru s váhou od 8 do 12 kg;Blok syra obdĺžnikovitého tvaru s váhou neprekračujúcou 7 kg;Kusy syra vákuovo balené alebo v inertnom plyne s čistou váhou nie nižšou ako 150 g a neprekračujúcou 1 kgRidder, s minimálnym obsahom tuku 60 % hmotnosti v sušine a ktorý zreje najmenej 4 týždne;celé kusy syra okrúhleho tvaru s váhou 1 – 2 kg;kusy syra vákuovo balené alebo v inertnom plyne, ktoré sú okrúhle aspoň na jednej strane, čistej váhy nie menej ako 150 g | 2263 | 66,41 | srvátkový syr | 357 | 7,50 | b) o dovoze do Nórska: | Ročné množstvo (v tonách) | Dovozné clá (Nkr/kg) | syr všetkých typov a druhov, pochádzajúci zo spoločenstva | 2560 | 1,20 | 2. Nórsko prijme nevyhnutné opatrenia, aby: - obmedzilo vydávanie osvedčení podľa odseku 1, bod a, na dohodnuté množstvá podľa tejto dohody; - zabezpečilo, aby autonómny systém prideľovania dovozných licencií sa riadil podľa požiadaviek trhu a takým spôsobom, aby sa pravidelne dovážali dohodnuté množstvá syra zo spoločenstva do Nórska. 3. Spoločenstvo a Nórsko prijme také kroky, aby výhody, ktoré vzájomne získajú, neboli ohrozené inými dovoznými opatreniami. 4. Spoločenstvo a Nórsko sa zaviazali, že každá strana vo vlastnom mene zabezpečí, aby ceny stanovené vývozcami nespôsobili ťažkosti na trhu dovážajúcej strany. V tejto súvislosti sa dohodli, že sa budú pravidelne vzájomne informovať o cenových sadzbách a budú si podávať ďalšie dôležité informácie o obchode s domácim a dovezeným syrom. V prípade akýchkoľvek problémov spôsobených cenami sa uskutočnia vyjednávania na podnet ktorejkoľvek strany, a to v čo najskoršom termíne s cieľom prijať vhodné nápravné opatrenie. 5. Konzultácie sa uskutočnia na podnet ktorejkoľvek strany na akúkoľvek otázku k uplatňovaniu tejto dohody. Obidve strany ju môžu, po vzájomnej dohode, upraviť odkazom na príslušné zmeny cien na trhu, výrobu, obchodovanie alebo spotrebu domáceho syra a dovezeného syra. 6. Ustanovenia tejto dohody sa budú uplatňovať, na jednej strane na územiach, na ktorých sa uplatňuje Zmluva o založení spoločenstva a za podmienok stanovených v zmluve a na druhej strane na území Nórskeho kráľovstva. 7. Táto dohoda nahradí dohodu medzi Európskym hospodárskym spoločenstvom a Nórskym kráľovstvom o vzájomnom obchode so syrom podpísanú 2. mája 1992. [1] Táto dohoda nemá dopad na bod 3 výmeny listov týkajúcich sa vzájomného obchodu so syrom podpísaného 14. júla 1986 medzi spoločenstvom a Nórskom po vstupe Španielska a Portugalska. [2] Certifikát vystaví "Norske Meierier" (Nórske mliekárne). --------------------------------------------------